הטיולים של תחילת החורף: 4 המלצות שוות | אתר טיולי
הטיולים של תחילת החורף: 4 המלצות שוות
הגשמים עשו לכם חשק לצאת לטבע? אספנו לכם המלצות לטיולים שווים בארבעה אזורים שונים: אילת, תל-חי, פקיעין ושלומי. צאו להכיר מקרוב את נופי ארצנו המגוונים! | מאת: עמית תירוש
Amit Tirosh | 25/03/2018
בתזמון מושלם של שעון שוויצרי, החל חודש דצמבר בסערה שסימנה את תחילתו של החורף הישראלי. הגשמים הראשונים כבר מאחורינו אבל עד שיגיע סבב נוסף, זהו זמן נהדר לנצל את השמש הנעימה, כדי לצאת מהבית אל הטבע ולגלות את יופייה של ארצנו מקרוב.
העיר הדרומית בישראל, שידועה בעיקר כבירת התיירות והבילויים, מציעה הרבה מעבר לחיי לילה וקניות ללא מע"מ. הרים סביב לה ונקודות תצפית, הטובלות בגוון מדברי אדמדם. 25 ק"מ לפני שתגיעו לים סוף, תוכלו לעצור במקום ייחודי המציג מראות לא שגרתיים: פארק תמנע. בעבר היה כאן מכרה הנחושת הקדום בעולם, שהוקם לפני למעלה מ-6,000 שנה (!) ופעל תחת שלטונות רבים, גם בגלגולו המודרני, עד שנסגר על ידי ממשלת ישראל בשנות השמונים. כיום תוכלו להתרשם מהצורות השונות והמרהיבות שיצרה אבן החול האדומה, ומאגם שהכשירה קק"ל לרווחת המבקרים, שבו תוכלו לדווש בסירות פדלים או למלא חולות צבעוניים. מטיבי הלכת יוכלו ליהנות משבילי הליכה הפרושים בשטחו של הפארק, שהכניסה אליו בתשלום.
ובאילת עצמה, מלבד שיטוט בטיילת ושופינג בקניון "מול הים", תוכלו לבקר באתר הלאומי אום רשרש, המשחזר את הנפת דגל הדיו - התמונה שהפכה למזוהה עם כיבוש אילת במלחמת העצמאות. בנוסף, אילת מציעה שלל אטרקציות, כמו ריף הדולפינים והמצפה התת-ימי. מחפשים משהו אחר בטבע? 8 ק"מ צפונית לאילת נמצא מסלול שמתאים לכל המשפחה בנחל גשרון עליון. כאן תוכלו ליהנות מהליכה נוחה בתוך ערוץ נחל מדהים, עם חולות צבעוניים על הגבול בין ישראל ומצרים. את הלילה תוכלו לעשות באכסניית אנ"א, שהיא נקודת פתיחה וסיום מעולה לטיולים וביקורים באתרי העיר.
למידע נוסף על אכסניית אנ"א באילת >>
אילת וההרים סביב לה | צילום: אינה מנשה
מצפינים לתל-חי
לא הרחק מתל-חי, בעליות המתפתלות בדרך אל "העיניים של המדינה", ישנו מסלול מאתגר, אך לא ארוך במיוחד. המסלול בנחל חזורי ובנחל גובתה נמשך לאורך כחמש שעות הליכה, הכוללת ירידה במפלי סלע, יתדות ברזל ולסיום - עלייה אל מבצר נמרוד העתיק, השוכן על כתף החרמון. בסמוך לאותו הכביש, המחבר בין אצבע הגליל לצפון רמת הגולן, תוכלו לעצור לשכשוך במימיו של עין פית. כאן תתרשמו מזרימתו העוצמתית של מפל סער, המוכר והנגיש לכל. אם אתם חובבי היסטוריה ומורשת קרב, כדאי לבקר באנדרטת האריה השואג, שהוקמה לזכרם של שמונת הנופלים בקרב על תל חי, ליד בית הקברות של קיבוץ כפר גלעדי. במהלך הביקור ניתן ללמוד על סיפור הגבורה של יוסף טרומפלדור וחבריו לנשק.
איפה ישנים בסוף יום שכזה? או יותר נכון, איפה כדאי להתעורר בבוקר? מה דעתכם על התסריט הבא: להתעורר, לאכול ארוחה טובה בחדר האוכל ולשתות כוס קפה בזמן שאתם משקיפים מהמרפסת על נופי רמת הגולן והר החרמון, רמות נפתלי והרי הלבנון? התשובה היא באכסניית תל-חי, השוכנת על גבעה קטנה באצבע הגליל, חמש דקות נסיעה בלבד מהעיר קריית-שמונה.
אם תגיעו בחודשים דצמבר-ינואר, תוכלו גם ליהנות מביקור המרכז החינוכי באנ״א תל-חי, וללמוד על אבני הדרך בהתפתחות אזור אצבע הגליל: קרב תל חי, ייבוש החולה, המלחמה על המים, ועל הסוגיות הקיומיות והערכיות שעיצבו אותו: התהוות הגבולות, החיים תחת איום בטחוני, היחסים בין אדם וטבע ועוד. במרכז תמצאו דגם תלת ממדי הממוקם בעמדת תצפית מרהיבה, מיצג אורקולי בנושא גבולות ומים באזור הצפון, תחרות ידע מלהיבה ועוד (פתוח לאורחי האכסניה ללא תוספת תשלום בתיאום מראש).
למידע נוסף על אכסניית אנ"א בתל-חי >>
קלעת נמרוד | צילום: יוחאי כורם
עולים לפקיעין
אכסניית אנ"א פקיעין שוכנת על צלע הר במרום הגליל העליון, בתוך אחד הכפרים המרתקים ביותר בישראל. הכפר מהווה בית עבור בני ארבע דתות שונות: דרוזים, נוצרים, מוסלמים ויהודים. במשך שנים רבות נרקמו קשרים הדוקים בין האוכלוסיות שהקנו למקום את צבעו הייחודי. כאן תצאו למסע אל העבר: ממערת הרשב"י, דרך המעיין הנובע במרכזו של הכפר ועד בית הכנסת העתיק וסיפורה המדהים של מרגלית זינאתי. אם יתחשק לכם לאכול טוב ולצרוך מוצרים עם אופי גלילי, כדאי לטייל ברחוב הראשי בו תמצאו חנויות מעניינות עם מסורת ארוכת שנים.
סיור בפקיעין - חינם לאורחי אכסניית אנ"א פקיעין | שבת, 7.1.17
בואו להתארח באנ"א פקיעין ביום שישי, 6.1.17, במחיר 410 ש"ח לזוג בלבד, וקבלו סיור מודרך בכפר העתיק בשבת בבוקר. הסיור, שייצא בילווי מורה דרך מוסמך מהאכסניה, יעבור בגרעין העתיק של הכפר, בית הכנסת, הכנסייה והח'לוה | לפרטים נוספים >>
את שמורת הר מירון תוכלו לראות ממש מתוך האכסניה, ואם תרצו גם לעלות לנקודה הגבוהה ביותר בשטח ישראל, תוכלו לעשות זאת בקלות: שביל הפסגה נמצא במרחק חצי שעת נסיעה ממנה. המסלול המעגלי והנגיש מתאים לטיול קליל לכל המשפחה וכולל תצפית מרשימה של 360 מעלות לעבר הרי הגולן, הלבנון והגליל התחתון. זהו גם המקום בו נפגשים שני הטרקים המפורסמים שלנו: שביל ישראל, החוצה את המדינה מתל דן בצפון ועד אילת שבדרום לאורך 940 ק"מ, וטרק ים אל ים, המתחיל בחלקו העילי של הים התיכון, מסתיים בכנרת ונמשך בין שלושה לארבעה ימים. אחד המקטעים בו הוא נחל כזיב, שמימיו זורמים כל השנה ומציע מספר מסלולים, השונים זה מזה באורכם ובדרגת הקושי.
למידע נוסף על אכסניית אנ"א בפקיעין >>
על שביל ישראל | צילום: נבו ספיר, למטייל עודפים באר-שבע
מערת קשת, שנמצאת בפארק אדמית על רכסו הצפוני של נחל בצת, היא תוצר של שבר גיאולוגי שהתרחש לפני מיליוני שנים. כיום היא כבר איבדה את צורת המערה שלה, והיא נראית כמו קשת סלעית, התלויה בין שמיים לארץ, ומשמשת כיום גם גולשי סנפלינג רבים. אם תמשיכו לנוע מזרחה על כביש הצפון 899, המקביל לגבול ישראל-לבנון, תגיעו לחורבת דנעילה, שהיא נקודת היציאה למסלול נחל שרך-בצת היפהפה. לאורך 5 ק"מ ובדרגת קושי בינונית, תפגשו מספר מעיינות קטנים וגם מערת נטיפים, שבה תוכלו לזחול בעזרת יתדות ופנסים, וכל זה בלב חורש ים תיכוני, נוף המאפיין מאוד את הגליל המערבי.
בהמשך תוכלו לעצור לארוחה בפארק גורן, רווי עצי האלון, ולהביט ממנו אל גדתו הדרומית של נחל כזיב, שבה ניצב המבצר הצלבני המרשים מונפורט. ואיפה לנים? אכסניית אנ"א שלומי נמצאת לא רחוק ומציעה לאורחיה שלל מתקנים ייחודיים כמו מגרשי כדורסל וכדורגל, וכן ארוחת בוקר ישראלית טרייה טעימה.
למידע נוסף על אכסניית אנ"א בשלומי >>
רוצים ללון באחת מאכסניות אנ"א?
היכנסו ובדקו גם אילו אירועים מיוחדים מתוכננים שם בחודש דצמבר וחנוכה >>